作者:陳亮
標題:賀新郎
內容:離亂從頭說。愛吾民，金繒不愛，蔓藤累葛。壯氣盡消人脆好，冠蓋陰山觀雪。虧殺我，一星星發。涕出女吳成倒轉，問魯為齊弱何年月。丘也幸，由之瑟。斬新換出旗麾別。把當時、一椿大義，拆開收合。據地一呼吾往矣，萬里搖肢動骨。這話霸、又成痴絕。天地洪爐誰扇韛，算於中、安得長堅鐵。淝水破，關東裂。